CELEX: C2004/251/43
Language: da
Date: 2004-10-09 00:00:00
Title: Sag T-278/04: Sag anlagt den 9. juli 2004 af Jabones Pardo, SA mod Kontoret for Harmonisering i det Indre Marked (Varemærker og Design)

9.10.2004   
            
            
               DA
            
            
               Den Europæiske Unions Tidende
            
            
               C 251/23
            
         Sag anlagt den 9. juli 2004 af Jabones Pardo, SA mod Kontoret for Harmonisering i det Indre Marked (Varemærker og Design)
   (Sag T-278/04)
   (2004/C 251/43)
   Processprog: spansk
   Ved De Europæiske Fællesskabers Ret i Første Instans er der den 9. juli 2004 anlagt sag mod Kontoret for Harmonisering i det Indre Marked (Varemærker og Design) af Jabones Pardo, SA, Madrid, ved advokat José Enrique Astiz Suárez, Madrid.
   Sagsøgeren har nedlagt følgende påstande:
   
               —
            
            
               Den anfægtede afgørelse ændres for så vidt angår konklusionerne heri vedrørende ligheden mellem tegnene og varerne, således at indsigelsen tages til følge og registreringsansøgningen afslås for varer i klasse 3 og 5.
            
         
               —
            
            
               Afgørelsen annulleres, således at der kan foretages en ny og korrekt sammenligning af tegnene og varerne, hvorved der tages hensyn til den høje grad af visuel og fonetisk lighed, der er mellem »YUPI« og »YUKI«, samt til det forhold, at mange af de heraf omfattede varer er af samme eller lignende art.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               QUIMI ROMAR SL.
            
         
               EF-varemærket, der søges registreret:
            
            
               Ordmærket »YUKI« — ansøgning nr. 1.353.515 for varer i klasse 3, 5 og 28.
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               Det spanske ordmærke »YUPI« (nr. 246.715) for varer i klasse 3 (parfumerivarer, voks, olier og tandplejemidler).
            
         
               Indsigelsesafdelingens afgørelse:
            
            
               Indsigelsen tages delvis til følge for varer, der var omhandlet i indsigelsen, nemlig: »sæbe, parfumerivarer, æteriske olier, kosmetiske præparater, hårvand tandplejemidler« (klasse 3) og »farmaceutiske præparater og præparater til sundhedspleje« (klasse 5).
            
         
               Appelkammerets afgørelse:
            
            
               Varemærkeansøgerens klage imødekommes, og den anfægtede afgørelse annulleres, i det omfang denne tager indsigelsen til følge for så vidt angår »sæbe, parfumerivarer, æteriske olier, kosmetiske præparater, hårvand tandplejemidler« (klasse 3) samt »farmaceutiske præparater og præparater til sundhedspleje« (klasse 5), og det af indsigeren anførte forkastes.
            
         
               Søgsmålsgrunde:
            
            
               Urigtig fortolkning af artikel 8, stk. 1, litra b), i forordning (EF) nr. 40/94.